Hudson Hawk

***Hudson Hawk*** (títol orichinal en anglés, en aragonés ***Falcón Hudson***, estrenada en Aragón con o títol en castellano d***'El gran halcón***, en aragonés ***O gran falcón***) ye una cinta de cine de comedia d'acción de l'anyo 1991 de cine estausunidense dirichida por Michael Lehmann seguntes un guión adaptau por Steven E. de Souza y Daniel Waters (basau en una historia de Bruce Willis y Robert Kraft), con una banda sonora orichinal de Michael Kamen y Robert Kraft, con una dirección de fotografía de Dante Spinotti, una producción cinematografica de Joel Silver ta la productora cinematografica *[[Silver Pictures]]* y un elenco composau, en os suyos papels principals, por Bruce Willis, Danny Aiello, Andie MacDowell, Richard E. Grant, Sandra Bernhard, Donald Burton, Don Harvey, David Caruso, Andrew Bryniarski, Lorraine Toussaint, Frank Stallone, Carmine Zozzora, James Coburn, Doug Martin, Steven M. Martin y Leonardo Cimino, entre d'atros actors.

*Eddie Hawkins, "Hudson Hawk"* ye un ladrón especializau en ubrir caixas fuertes en fendo servir una perfecta sincronización a partir de cancions. Trobando-se en a garchola cuan consigue la suya libertat se troba que li fan chantache dende cuantas personas y organizacions , incluyindo-ie la Mafia y la CIA ta que faga bels robos d'obras d'arte y cuan se niega a cadaguno d'istos robos recibe presions creixients, quan o solo unico deseyo ye de beber-se tranquilament un "capuccino". *"Hudson Hawk"* no sabe que qui se troba dezaga de toz os chantaches ye la *Mayflower Industries* dirichida por *Darwin y Minerva Mayflower* y por o suyo mayordomo *Alfred* que quieren reconstruyir una maquina que haba prochactau Leonardo da Vinci ta convertir o plumo en oro y asinas dominar o mundo. T construyir a maquina cal recuperar un conchunto de piezas de cristal amagadas en cuantas obras d'arte de da Vinci, que por ixo las li fan robar. D'atra man, *Anna Baragli*, una moncha que treballa como achent secreto a lo servicio d'a Santa Seu tamién s'implica en ixe asunto.

*Hudson Hawk* s'ambienta en Roma y atros puestos d'Italia en epoca actual d'a cinta (1991) y las suyas escenas se filmoron en Budapest en Hongría, en Londres en o Reino Uniu, en Rimini en a provincia de Rimini en Italia y en localidaz de Nueva Jersey, en Nueva York y atras localidaz en Nueva York y en Los Angeles y atras localidaz en California en os Estaus Unius, amás d'en a Ciudat d'o Vaticano y en os estudios de Cinecittà en Roma.

A cinta nomás recibio que cuantas nominacions a los Premios Golden Raspberry (mas conoixius como *Premios Razzie*), que premian a las piors cintas, en a suya 12<sup>ena</sup> edición, incluyiu lo Premio Golden Raspberry a la Pior Cinta.

## Elenco

## Se veiga tamién
* Cine en 1991.
* Cintas de 1991.

## Referencias

## Vinclos externos
*  ''Hudson Hawk'' en Internet Movie Database.
*  ''Hudson Hawk'' en AllMovie.
*  ''Hudson Hawk'' en FilmAffinity.
*  ''Hudson Hawk'' en Allociné.
*  ''Hudson Hawk'' en Rotten Tomatoes.
*  ''Hudson Hawk'' en Letterboxd.
*  ''Hudson Hawk'' en Box Office Mojo.
*  ''Hudson Hawk'' en TCM Movie Database.
*  ''Hudson Hawk'' en Metacritic.
*  ''Hudson Hawk'' en l**[[American Film Institute Catalog]]'' de l**American Film Institute*.
*  [https://web.archive.org/web/20220417084918/https://www.netflix.com/title/609910 *Hudson Hawk''] en Netflix.